140 polisiebeamptes na LesothoFoto: SAPD, Facebook Radebe het gesê dit is in lyn met die Suider-Afrikaanse Ontwikkelingsgemeenskap (SAOG) se ingryping in Lesotho ná die mislukte staatsgreep in Augustus. “Die kabinet het die ontplooiing van polisiebeamptes na Lesotho vir ŉ periode van 90 dae goedgekeur. Die tydperk kan verleng word, sou dit vereis word,” het hy aan joernaliste in Kaapstad gesê. Radebe het gesê die SAOG-intervensie is veral gemik om langtermyn politieke stabiliteit en veiligheid in Lesotho te bereik. Adjunkpresident Cyril Ramaphosa is tans in Lesotho in sy rol as die SAOG-fasiliteerder. Polisiebeamptes van Suid-Afrika is al in dié land teenwoordig sedert Lesotho se weermag deur middel van ŉ staatsgreep beheer oor die land geneem het.